BMW a lansat un scuter electric: are o viteză maximă de 120 de km/h. Cât va costa noul CE 04.
Constructorul auto german a prezentat primele imagini cu noul CE 04. Scuterul atinge viteza de 120 km/h și are o autonomie de 130 de km. Noul model va costa 12.000 $ și va fi disponibil începând cu anul 2022.
BMW a prezentat primele imagini cu noul său scuter 100% electric.Scuterul, numit CE 04, este dotat cu 42 de cai putere și atinge viteza maximă de 120 kilomestri pe oră. Bateria se încarcă în mai puțin de două ore și are o autonomie de 130 de kilometri.Va costa aproximativ 12.000 de dolari și va fi disponibil începând cu anul 2022. Nu se știe ce impact va avea noul model pe piața scuterelor, având în vedere că un Vespa electric costă 5.000 de dolari.Modelul BMW face parte din planul constructorului auto de a ajunge la 50% vehicule electrice, până în 2030.